ગુજરાત વિધાનસભાની ચૂંટણીને ધ્યાનમાં રાખતા રાજકીય પક્ષો એક પછી એક મોટા નેતા અને મંત્રીઓને મેદાનમાં ઉતારી રહ્યાં છે. આ જ શ્રેણીમાં કેન્દ્રિય મંત્રી સ્મૃતિ ઇરાનીએ અમદાવાદ, ગુજરાતની મુલાકાત લીધી હતી. અહીં તેમણે સ્ત્રી સશક્તિકરણ કામગીરીની પત્રિકા રજૂ કરી હતી અને ત્યાર બાદ પત્રકાર પરિષદનું સંબોધન કર્યું હતું. તેમણે અહીં રાહુલ ગાંધી પર પ્રહારો કરતાં કહ્યું હતું કે, જો ખરેખર રાહુલ ગાંધીનો એજન્ડા વિકાસ કરવાનો હોત, તો તેઓ વિકાસની મશ્કરી કદી ન કરત. રાહુલ ગાંધીના અમેઠીમાં શાળા અને આરોગ્યની સમસ્યા છે. અમેઠીમાં વિકાસના કામ નથી થયા.